

**ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ Σπάρτη, 01 Φεβρουαρίου 2019**

**ΤΜΗΜΑ ΟΡΓΑΝΩΣΗΣ ΚΑΙ Ώρα: 09:00**

**ΔΙΑΧΕΙΡΙΣΗΣ ΑΘΛΗΤΙΣΜΟΥ**

 **\_\_\_\_\_\_\_\_\_\_\_\_\_**

**Μάθημα: Ανάλυση Διεθνών Αγορών Χρήματος & Κεφαλαίου**

**Διδάσκοντας: Δρ. Παναγιώτης Δημητρόπουλος**

***Οδηγίες:*** Επιλέξτε τρεις (3) από τις παρακάτω πέντε ερωτήσεις θεωρίας και αναπτύξτε τες με συντομία και ακρίβεια (Μονάδες κάθε ερώτησης 10).

1. Πως ορίζεται η πραγματική απόδοση (real return) ενός χρηματοδοτικού εργαλείου και ποια η διαφορά μεταξύ αναμενόμενης και πραγματοποιηθείσας απόδοσης;
2. Τι καλούμε συστηματικό και τι μη συστηματικό κίνδυνο ενός χρηματοδοτικού εργαλείου και ποια η βασική τους διαφορά;
3. Αναλύστε τις διαφορετικές αξίες μιας μετοχής
4. Ποιες είναι οι διαφορές των συμβολαίων μελλοντικής εκπλήρωσης από τα παραδοσιακά προθεσμιακά συμβόλαια;
5. Αναλύστε δύο παράγοντες που επηρεάζουν την συναλλαγματική ισοτιμία ενός νομίσματος.

**Άσκηση 1**

Ένα δεκαετές κρατικό ομόλογο έχει ονομαστική αξία 20 ευρώ και επιτόκιο έκδοσης 10% και πληρώνει τόκο μια φορά το έτος. Αν το επιτόκιο αγοράς είναι 5% να βρείτε ποια θα είναι η τρέχουσα τιμή του ομολόγου στην αγορά. (Μονάδες 15)

**Άσκηση 2**

Η μετοχή μιας δυναμικής εταιρείας διαπραγματεύεται στο χρηματιστήριο στην τιμή των 18 ευρώ με επιτόκιο αγοράς 25%. Το μέρισμα που έδωσε φέτος η εταιρεία είναι 1,5 ευρώ ανά μετοχή και αναμένεται να αυξηθεί το επόμενο έτος κατά 4%. Αν είσαστε διατεθειμένοι να κρατήσετε την μετοχή στο χαρτοφυλάκιό σας για ένα έτος να βρείτε την εσωτερική αξία της μετοχής και να αποφασίσετε αν η μετοχή είναι υποτιμημένη ή υπερτιμημένη. (Μονάδες 15)

**Άσκηση 3**

Για μια μετοχή εταιρείας έχετε λάβει μια θέση πώλησης σε ένα Ευρωπαϊκό δικαίωμα προαίρεσης αγοράς, με τιμή δικαιώματος 3 ευρώ και τιμή εξάσκησης δικαιώματος 45 ευρώ. Να εξηγήσετε την προσδοκία σας για την τιμή της μετοχής και να συμπληρώσετε τον παρακάτω πίνακα (Μονάδες 20):

|  |  |  |  |
| --- | --- | --- | --- |
| Τιμή μετοχής στη λήξη (S) | Πληρωμή στη λήξη (X-S, 0) | Τιμή δικαιώματος | Καθαρό κέρδος (ζημία) |
| 30 |  |  |  |
| 35 |  |  |  |
| 40 |  |  |  |
| 45 |  |  |  |
| 50 |  |  |  |
| 55 |  |  |  |
| 60 |  |  |  |

**Άσκηση 4**

Δίνονται οι παρακάτω πληροφορίες για 2 εταιρείες. Αν γνωρίζουμε ότι η αναμενόμενη απόδοση του χαρτοφυλακίου αγοράς είναι 0.12, και η διακύμανση των αποδόσεων της αγοράς είναι 0.01 και το επιτόκιο μηδενικού κινδύνου ανέρχεται σε 0.05:

|  |  |  |
| --- | --- | --- |
| Μετοχή | Συνδιακύμανση μετοχής με χαρτοφυλάκιο αγοράς (σi,m) | Τυπική απόκλιση μετοχής |
| Α | 0,0125 | 0,25 |
| Β | 0,009 | 0,30 |

1. Να υπολογίσετε το συντελεστή β της κάθε μετοχής (μονάδες 10).
2. Χρησιμοποιώντας το υπόδειγμα αποτίμησης περιουσιακών στοιχείων (CAPM) να υπολογίσετε τις αναμενόμενες αποδόσεις των δύο μετοχών (μονάδες 10).

**ΣΩΣΤΕΣ ΑΠΑΝΤΗΣΕΙΣ**

Άσκηση 1) 27,7214

Άσκηση 2) 7,4285

Άσκηση 4) 1) βΑ = 1.25, βΒ = 0.90, 2) Ε(Ra) = 0.1375, E(Rβ) = 0.1130